CELEX: 32003D0709
Language: ro
Date: 2003-10-09 00:00:00
Title: Decizia Comisiei din 9 octombrie 2003 privind instituirea unui Grup consultativ european al consumatorilor

15/Volumul 10
            
            
               RO
            
            
               Jurnalul Ofícial al Uniunii Europene
            
            
               72
            
         32003D0709
   
               L 258/35
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 octombrie 2003
   privind instituirea unui Grup consultativ european al consumatorilor
   (2003/709/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:
   
               (1)
            
            
               În cadrul protecției consumatorului prevăzută la articolul 153 din tratat, Comisia trebuie să consulte consumatorii cu privire la probleme legate de protecția intereselor lor la nivel comunitar.
            
         
               (2)
            
            
               Din anul 1973, Comisia a fost sprijinită de un forum instituit în acest sens prin decizii succesive, ultima dintre ele fiind Decizia 2000/323/CE a Comisiei din 4 mai 2000 de constituire a unui Comitet al consumatorilor (1).
            
         
               (3)
            
            
               Decizia ar trebui adaptată la evoluția cadrului politic și legislativ pentru a ține seama de aderarea unor noi state membre și de nevoia de armonizare a definițiilor organizațiilor consumatorilor cu cele folosite în alte acte legislative comunitare. În același timp, trebuie prevăzută posibilitatea de asociere cu reprezentanții altor organizații. În afară de aceasta, în conformitate cu normele privind instituirea de comitete (2), Comitetul actual al consumatorilor trebuie redenumit „Grupul consultativ european al consumatorilor”.
            
         
               (4)
            
            
               De asemenea, trebuie să se mărească transparența și eficacitatea funcționării grupului, în special prin modificarea procedurii de propunere a candidaților, permițând numai o singură reînnoire a mandatului membrilor care reprezintă organizațiile naționale de consumatori, prin introducerea unor mecanisme de comunicare eficiente și prin prevederea adoptării regulamentului de procedură al grupului.
            
         
               (5)
            
            
               Având în vedere amploarea modificărilor, este necesară înlocuirea Deciziei 2000/323/CE din motive de claritate,
            
         DECIDE:
   Articolul 1
   (1)   Comisia instituie un Grup consultativ european al consumatorilor, denumit în continuare „grupul”.
   (2)   Grupul poate fi consultat de Comisie cu privire la orice problemă legată de protecția intereselor consumatorilor la nivel comunitar.
   Articolul 2
   (1)   Grupul are următoarea componență:
   
               (a)
            
            
               un membru reprezentând organizațiile naționale de consumatori din fiecare stat membru;
            
         
               (b)
            
            
               un membru din fiecare organizație europeană a consumatorilor.
            
         (2)   În sensul prezentei decizii, prin „organizații naționale de consumatori” se înțelege organizațiile de consumatori care reprezintă consumatorii la nivel național, în conformitate cu normele sau practicile naționale.
   (3)   În sensul prezentei decizii, prin „organizații europene de consumatori” se înțelege organizațiile de consumatori care îndeplinesc unul dintre următoarele două serii de criterii. Ele trebuie:
   
               (a)
            
            
               
                           1.
                        
                        
                           să fie neguvernamentale, nonprofit, independente de orice conflicte de interese industriale, comerciale și ale afacerilor sau de oricare alt tip și să aibă ca obiective și activități principale promovarea și protecția sănătății, securității și intereselor economice ale consumatorilor din Comunitate și
                        
                     
                           2.
                        
                        
                           să fi fost mandatate să reprezinte interesele consumatorilor la nivel comunitar de către organizațiile naționale ale consumatorilor din cel puțin jumătate dintre statele membre, care reprezintă consumatorii și sunt active la nivel național și regional, în conformitate cu normele sau practicile naționale și
                        
                     
                           3.
                        
                        
                           să fi furnizat Comisiei o descriere satisfăcătoare a componenței, regulamentului de procedură și a surselor lor de finanțare sau
                        
                     
         
               (b)
            
            
               
                           1.
                        
                        
                           să fie neguvernamentale, nonprofit, independente de orice conflicte de interese industriale, comerciale și ale afacerilor sau de oricare alt tip și să aibă ca obiective și activități principale reprezentarea intereselor consumatorilor în procesul de standardizare la nivel comunitar și
                        
                     
                           2.
                        
                        
                           să fi fost mandatate în cel puțin două treimi dintre statele membre să reprezinte interesele consumatorilor la nivel comunitar
                           
                                       —
                                    
                                    
                                       prin organisme care reprezintă organizațiile naționale ale consumatorilor din statele membre, în conformitate cu normele sau practicile naționale sau
                                    
                                 
                                       —
                                    
                                    
                                       în lipsa unor astfel de organisme, prin organizații naționale ale consumatorilor din statele membre, care reprezintă consumatorii și sunt active la nivel național, în conformitate cu normele sau practicile naționale.
                                    
                                 
                     
         Articolul 3
   (1)   Membrii grupului care reprezintă organizațiile naționale ale consumatorilor sunt numiți de Comisie la propunerea organismelor naționale instituite de statele membre pentru a reprezenta organizațiile consumatorilor, în cazul în care există, sau la propunerea autorităților naționale competente.
   (2)   Membrii care reprezintă organizațiile europene ale consumatorilor sunt numiți de Comisie la propunerea organizațiilor europene ale consumatorilor.
   (3)   Membrii supleanți se numesc în aceleași condiții ca și membrii titulari și în număr egal cu numărul membrilor grupului. Membrul supleant înlocuiește automat un membru absent sau reținut de alte obligații.
   (4)   Comisia publică lista de membri și supleanți în seria C a Jurnalului Oficial al Uniunii Europene în scop informativ.
   Articolul 4
   Mandatul membrilor este de trei ani și poate fi reînnoit o singură dată în cazul membrilor care reprezintă organizațiile naționale ale consumatorilor, în conformitate cu procedura prevăzută la articolul 3.
   La încheierea perioadei de trei ani, membrii rămân în funcție până la găsirea unui înlocuitor sau până la reînnoirea mandatului.
   Mandatul membrilor expiră înainte de încheierea perioadei de trei ani în caz de demisie, pensionare sau deces. Mandatul poate expira și în cazul în care organizația, organismul sau autoritatea care i-a propus drept candidați solicită înlocuirea lor. Membrii sunt înlocuiți pentru perioada care rămâne până la încheierea mandatului de trei ani în conformitate cu procedura prevăzută la articolul 3.
   Articolul 5
   Calitatea de membru nu conferă dreptul la remunerație.
   Articolul 6
   (1)   La propunerea Comisiei, grupul poate invita reprezentanți ai altor organizații, care au printre obiectivele și activitățile principale promovarea intereselor consumatorilor și care activează în acest sens la nivel european, să se asocieze la lucrările sale.
   (2)   Grupul poate invita să participe la lucrările sale în calitate de expert orice persoană care deține competențe de specialitate privind un subiect aflat pe ordinea de zi.
   Articolul 7
   (1)   Grupul se reunește în forma și conform calendarului stabilite de Comisie. Comisia prezidează reuniunile grupului. Aceasta asigură serviciile de secretariat ale grupului și organizarea activității.
   (2)   Dezbaterile din cadrul grupului se bazează pe cererile de avizare formulate de Comisie. Atunci când formulează o cerere de avizare, Comisia poate stabili un termen limită până la care trebuie prezentat avizul.
   (3)   Grupul își adoptă regulamentul de procedură pe baza propunerilor Comisiei.
   (4)   Membrii grupului care reprezintă organizațiile naționale ale consumatorilor informează și consultă asociațiile pe care le reprezintă în cadrul grupului. Fiecare membru introduce mecanisme de comunicare eficiente pentru a informa în mod sistematic toate organizațiile naționale de consumatori cu privire la activitatea grupului și transmite, la rândul său, punctele de vedere ale acestora.
   (5)   Grupul prezintă un raport de activitate la adunarea organizațiilor consumatorilor convocată anual de Comisie.
   Articolul 8
   Fără a aduce atingere articolului 287 din tratat, membrii și supleanții grupului nu divulgă nici o informație obținută în timpul activității din cadrul grupului sau a grupurilor de lucru ale acestuia, în cazul în care Comisia îi informează că avizul cerut sau problema ridicată este de natură confidențială.
   Articolul 9
   Decizia 2000/323/CE se abrogă.
   
      Adoptată la Bruxelles, 9 octombrie 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 111, 9.5.2000, p. 30.
   
      (2)  Decizia 1999/468/CE a Consiliului din 28 iunie 1999 (JO L 184, 17.7.1999, p. 23); Decizia Comisiei din 24 iulie 2000, SEC(2000) 1230.